
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 64
                                                              din 31 martie 2022
privind prelungirea unui contract de închiriere având ca obiect terenul 

amenajat pentru terasă de alimentație publică

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 10.023/24.03.2022 şi la Consiliul Local Sighișoara nr. 10.225/25.03.2022, de referatul de aprobare, înregistrat cu nr. 10.025/24.03.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighişoara cu nr. 9.907/23.03.2022, formulată de domnul Rus Daniel, în calitate de administrator al S.C. GEO TRANS S.R.L., cu referire la prelungirea contractului de închiriere nr. 159/2017, așa cum a fost modificat și completat prin actele adiționale nr. 1/2020 și 2/2021, având ca obiect terenul situat în Municipiul Sighișoara, Piața Hermann Oberth, nr. 1, în suprafață de 101 mp., amenajat pentru terasă de alimentație publică, al cărui termen va expira la data de 31.03.2022;

Având în vedere faptul că, imobilul de natură teren mai sus menționat, înscris în C.F. nr. 58444 Sighișoara, cu nr. cad. 58444, în suprafața totală de 152 mp. se află în intravilanul Municipiului Sighișoara – domeniul public, constituind proprietatea Municipiului Sighișoara, din care chiriașul are închiriată suprafață de 101 mp. teren, amenajat pentru terasă de alimentație publică, este situat în fața punctului de lucru care are activitate de alimentație publică, proprietatea chririașului, înscris în C.F. nr. 59420-C1-U3 Sighișoara (nr. C.F. vechi 5665/a/I), cu nr. top. 1894/I ;

Având în vedere prevederile Hotărârii Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere că, prin prelungirea contractului de închiriere, nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere că, prin prelungirea contractului de închiriere se aduc venituri suplimentare la bugetul local;

Având în vedere prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 10.024/24.03.2022, prin care se propune prelungirea unui contract de închiriere având ca obiect terenul amenajat pentru terasă de alimentație publică;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

  H O T Ă R Ă Ş T E:   

Art. 1. (1) Se aprobă prelungirea contractului de închiriere nr. 159/2017, așa cum a fost modificat și completat prin actele adiționale nr. 1/2020 și 2/2021, încheiat între Municipiul Sighișoara și S.C. GEO TRANS S.R.L., având ca obiect terenul situat în Municipiul Sighișoara, Piața Hermann Oberth, nr. 1, înscris în C.F. nr. 58444 Sighișoara, cu nr. cad. 58444, în suprafață de 101 mp., din suprafața totală de 152 mp., situat în fața punctului de lucru care are activitate de alimentație publică, proprietatea chririașului, teren amenajat pentru terasă de alimentație publică, al cărui termen va expira la data de 31.03.2022.

(2) Chiria va fi de 1.010 lei/lună, respectiv de 10 lei/mp./lună, stabilită conform art. 3, lit. e) din anexa 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022 şi va fi indexată cu indicele de inflaţie semestrial.

(3) Perioada pentru care se aprobă prelungirea contractului de închiriere este de 5 (cinci) ani, respectiv de la data de 01.04.2022 până la data de 31.03.2027.

(4) Prelungirea contractului de închiriere se va face prin act adiţional.

(5) Dacă societatea comercială nu ridică terasa amenajată, la expirarea termenului din contractul de închiriere, va achita în continuare chiria/taxa stabilită, indexată cu indicele de inflaţie semestrial, pe toată durata menţinerii amenajărilor.

(6) a). Pe perioada efectuării de lucrări pe terenul închiriat, chiriaşul este obligat să retragă/să restrângă activitatea, după caz şi să elibereze terenul pe care este amenajată terasa, astfel încât să poată fi efectuate lucrările respective.

       b). În situaţia prevăzută la aliniatul precedent, contractul de închiriere va fi modificat prin act adiţional.

Art. 2. Prelungirea contractului de închiriere menționat anterior în prezenta hotărâre se va face numai dacă chiriașul nu figurează cu debite restante față de Municipiul Sighișoara, la data încheierii actului adiţional.
Art. 3. Programul de funcționare maxim al terasei de alimentație publică, care va putea fi autorizat de Municipiul Sighișoara, va fi stabilit conform legislației în vigoare, cu condiția respectării liniștii și ordinii publice.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Arhitectul Șef, Compartimentul Disciplina în Construcții – Direcția Arhitect Șef, Biroul Buget, Contabilitate, Salarizare – Direcția Economică, Biroul Juridic și Serviciul Public Poliția Locală din cadrul Municipiului Sighişoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

       Duma Felix - Lucian                    
                                             Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Arhitectul Șef;
  2 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;
  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. Compartimentul Disciplina în Construcții – Direcția Arhitect Șef;

  1 ex. Serviciul Public Poliția Locală;

  1 ex. S.C. GEO TRANS S.R.L.
15 ex.

B.A. 
